Marsvinslund er en herregård der ligger i Vium Sogn i det tidligere i Lysgård Herred, Viborg Amt, nu Silkeborg Kommune. Den blev oprettet af Jørgen Marsvin i 1654 der samlede fire gårde i landsbyen Båstrup der hørte under Aunsbjerg, til en lille hovedgård. Den fredede hovedbygning i bindingsværk er fra 1654, men ombygget og forlænget i 1700-tallet, hvor også den gennemgående gavlkvist blev bygget. Marsvinslund er kendt fra Steen Steensen Blichers novelle E Bindstouw.